Sarauhnyane irika, raris ipun matimpuh, saha ngaturang bakti, sêmunnyane luir wong kalangkung duhkita, tangkil ring I Tuma, sarwi matur asapuniki: "Inggih dewa, titiang rauh tangkil mriki, mangda i ratu wikan ring titiang mawasta I Candila, sane kalintang nista, mawinan asapunika, saantukan pagênahan titiange kalintang kaon, ring sêlagan parbane, jantos titiang bêrag sakadi mangkin, antuk katunan têda, reh krêta pisan têtêdayannyane irika.